open-index/open-wikipedia-markdown huggingface dataset:
Έμντεν

Το **Έμντεν** (γερμανικά: *Emden*) είναι πόλη στη Κάτω Σαξωνία, Γερμανία. Το 2021 είχε 49.523 κατοίκους. Είναι η κύρια πόλη στην Ανατολική Φριζία. Είναι κτισμένη κοντά στις εκβολές ποταμού Εμς. Η πόλη διαθέτει λιμάνι το οποίο είναι ένα από τα κύρια λιμάνια διακίνησης αυτοκινήτων στην Ευρώπη, με 1,4 εκατομμύρια αυτοκίνητα να περνούν από εκεί το 2017.

## Ιστορικά στοιχεία
Το Έμντεν αναφέρεται για πρώτη φορά τον 12ο αιώνα, όταν ήταν η πρωτεύουσα του Έμσγκο (κομητεία του Εμς), μία από τις τρεις κληρονομικές κομητείες στις οποίες διαιρέθηκε η Ανατολική Φριζία από τον αυτοκράτορα. Το 1252 η κομητεία πουλήθηκε στους επισκόπους του Μύνστερ, αλλά η εξουσία τους σύντομα έγινε ονομαστική, και το Έμντεν υπό τον οίκο των Αμπντένα έγινε πρακτικά ανεξάρτητο. Προς τα τέλη του 14ου αιώνα η πόλη έγινε σημαντικός εμπορικός σταθμός καθώς δόθηκε άδεια στους πειρατές γνωστούς ως «Viktualienbrüder» να εμπορεύονται εκεί, αφού εκδιώχθηκαν από το Γκότλαντ από το Τευτονικό Τάγμα. Το 1402, μετά την ήττα των πειρατών στα ανοιχτά της Ελιγολάνδης από τον στόλο του Αμβούργου, το Έμντεν πολιορκήθηκε, αλλά δεν κατακτήθηκε από το Αμβούργο παρά το 1431. 

Το 1453 το Αμβούργο πούλησε τα δικαιώματά του στον Ούλριχ Σίρκσενα, ο οποίος έγινε κόμης της Ανατολικής Φριζίας από τον αυτοκράτορα Φρειδερίκο Γ΄ το 1454. Το 1544 εισήχθη η Μεταρρύθμιση και τα επόμενα χρόνια έφτασαν πολλοί προτεστάντες πρόσφυγες από τις Κάτω Χώρες. Το 1595 το Έμντεν έγινε ελεύθερη αυτοκρατορική πόλη υπό την προστασία της Ολλανδίας και καταλήφθηκε από μια ολλανδική φρουρά μέχρι το 1744 όταν, με την Ανατολική Φριζία, δόθηκαν στην Πρωσία. Το 1815 δόθηκε στο Βασίλειο του Αννόβερου και το 1866 προσαρτήθηκε σε αυτό το βασίλειο από την Πρωσία. Το 1899 ολοκληρώθηκε το κανάλι Εμς-Ντόρτμουντ, συνδέοντας το Έμντεν με τη βιομηχανική περιοχή του Ρουρ.

Η πόλη βομβαρδίστηκε σφοδρά κατά τη διάρκεια του Δευτέρου Παγκοσμίου Πολέμου. Ο μεγαλύτερος βομβαρδισμός του Έμντεν έλαβε χώρα στις 6 Σεπτεμβρίου 1944, όταν καταστράφηκε το 80% των κτιρίων της πόλης.

## Σημεία ενδιαφέροντος
Από τις εκκλησίες του, οι πιο αξιοσημείωτες είναι η Προτεσταντική «Μεγάλη Εκκλησία» (Grosse Kirche), ένα μεγάλο γοτθικό κτίριο που ολοκληρώθηκε το 1455, που περιέχει τον τάφο του Έννο Β΄ (π. 1540), κόμη της Ανατολικής Φριζίας, και η Νόι Κίρχε (1643–1647). Οι εκκλησίες καταστράφηκαν από τους συμμαχικούς βομβαρδισμούς και στην συνέχεια ανοικοδομήθηκαν εκ νέου. Μια ακόμη εκκλησία, η Γκασταχάουσκιρχε, που ήταν παλαιότερα καθολικό μιας Φραγκισκανικής Μονής που ιδρύθηκε το 1317, ενώ καταστράφηκε από πυρκαγιά το 1938. Από τα κοσμικά του κτίρια το Δημαρχείο χτίστηκε αρχικά το 1574–1576, ενώ το σημερινό κτίριο του δημαρχείου είναι ανακατασκευή που ολοκληρώθηκε το 1962.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Κάτω Σαξονίας
Λούκας Κορνίλιους Στέιν

Ο **Λούκας Κορνίλιους Στέιν** (21 Δεκεμβρίου 1903 –  28 Ιουλίου 1976) ήταν ο Ανώτατος Δικαστής της Νότιας Αφρικής από το 1959 έως το 1971 και ο υπηρεσιακός Γενικός Κυβερνήτης της Νότιας Αφρικής από τον Νοέμβριο έως το Δεκέμβριο του 1959, καθώς και από τον Απρίλιο έως τον Μάιο του 1961.

## Πρώιμα χρόνια
Ο Λούκας Κορνίλιους Στέιν γεννήθηκε στις 21 Δεκεμβρίου του 1903, λίγο μετά τον Δεύτερο Πόλεμο των Μπόερς, σε μία φάρμα της αποικίας του Οράγγη. Πατέρας του ήταν ο Κρίστιαν Λούρενς Στέιν και μητέρα του η Μαγκνταλένα Γιοσίνα Μαρία Κρούγκερ. Πραγματοποίησε τη δευτεροβάθμια εκπαίδευσή του στο Κρούνσταντ και σπούδασε νομικά στο Πανεπιστήμιο του Στέλενμπος, από όπου αποφοίτησε το 1926. Ξεκίνησε την άσκηση της δικηγορίας, αποκτώντας διδακτορικό στις νομικές επιστήμες το 1929.

## Νομική καριέρα
Εργάστηκε ως δημόσιος υπάλληλος υπό τη διοίκηση τεσσάρων πρωθυπουργών της Νότιας Αφρικής. Διετέλεσε γενικός εισαγγελέας της Νοτιοδυτικής Αφρικής, η οποία βρισκόταν τότε υπό τη διοίκηση της Νότιας Αφρικής, από το 1931 έως το 1933, και εργάστηκε στο υπουργείο δικαιοσύνης από το 1933 έως το 1944. Το 1943 διορίστηκε Συνήγορος του Βασιλιά και συμμετείχε στην αντιπροσωπεία της Νότιας Αφρικής στα Ηνωμένα Έθνη από το 1946 έως το 1949. Το 1950 διετέλεσε νομικός σύμβουλος της Νότιας Αφρικής στο Διεθνές Δικαστήριο για την υπόθεση που αφορούσε την αποχώρηση της χώρας του από τη Νοτιοδυτική Αφρική.

Ο Λούκας Κορνίλιους Στέιν διορίστηκε δικαστής του Ανωτάτου Δικαστηρίου για το Τράνσβαλ το 1951. Λίγο αργότερα, το 1955, διορίστηκε στο Ανώτατο Εφετείο. Το 1959 ονομάστηκε Ανώτατος Δικαστής της Νότιας Αφρικής, «κερδίζοντας» τη θέση από τον ανταγωνιστή του και διάσημο φιλελεύθερο δικαστή Όλιβερ Σράινερ. Αυτή η άνευ προηγουμένου γρήγορη αναβάθμισή του αντανακλούσε την εύνοια που είχε αποκτήσει στις τάξεις της εθνικιστικής κυβέρνησης του Ντάνιελ Φρανσουά Μάλαν. Ως Ανώτατος Δικαστής, ο Στέιν διατέλεσε αυτοδικαίως υπηρεσιακός Γενικός Κυβερνήτης της Νότιας Αφρικής για την περίοδο μεταξύ του θανάτου του Έρνεστ Τζορτζ Γιάνσεν το 1959 και της ανάληψης των καθηκόντων του Τσαρλς Ρόμπερτς Σουάρτ το 1960, αλλά και το διάστημα μεταξύ της παραίτησης του Σουάρτ από το αξίωμα του Γενικού Κυβερνήτη το 1961 και της ορκωμοσίας του ως Προέδρου του Κράτους της Νότιας Αφρικής λίγες εβδομάδες αργότερα. Ήταν αυτός που πραγματοποίησε τις τελετές ορκομωσίας του Τσαρλς Ρόμπερτς Σουάρτ και στις δύο περιπτώσεις.

Η θητεία του Λούκας Κορνίλιους Στέιν ως Ανωτάτου Δικαστή διήρκεσε δώδεκα χρόνια. Παρέμεινε πιστός στον εθνικιστική κυβέρνηση των Αφρικάνερς, που τον είχε τοποθετήσει στο αξίωμά του, με αποτέλεσμα η νομολογία του να έχει περισσότερο εκτελεστικό χαρακτήρα και να επικρίνει τις αγγλικές επιρροές στο νοτιοαφρικανικό δίκαιο. Αποσύρθηκε από το αξίωμα του Ανωτάτου Δικαστή το 1971.

## Προσωπική ζωή
Ο Λούκας Κορνίλιους Στέιν παντρεύτηκε την Χούιμπρεχτ φαν Σχορ το 1928 και απέκτησε μαζί της δύο παιδιά. Πέθανε σε ηλικία 72 ετών στις 28 Ιουλίου του 1976.

## Παραπομπές


Κατηγορία:Γενικοί κυβερνήτες της Νότιας Αφρικής
Κλάθρος ο ερυθρός

O **κλάθρος ο ερυθρός** ή **κιγκλίδωμα το ερυθρό** (*Clathrus ruber*) είναι ένα είδος μύκητα της οικογένειας Phallaceae. Κατανέμεται στη νότια και κεντρική ηπειρωτική Ευρώπη, καθώς και στη δυτική Τουρκία, στη Βόρεια Αφρική (Αλγερία) και στη δυτική Ασία (Ιράν), ενώ είναι σπάνιος στην κεντρική Ευρώπη. Σήμερα, έχει εισαχθεί και σε άλλες περιοχές και τώρα εμφανίζει ευρεία εξάπλωση σε όλες τις ηπείρους εκτός από την Ανταρκτική.
μικρογραφία|Kλάθρος ο ερυθρός (Clathrus ruber), Θέρμα, Νήσος Σαμοθράκη, Θράκη
Είναι ένας σαπροφυτικός μύκητας σε σχήμα κόκκινου φαναριού, που τρέφεται με ξυλώδες φυτικό υλικό σε αποσύνθεση και συναντάται συχνά, μόνος ή σε ομάδες. σε δάση πλατύφυλλων φυλλοβόλων, κωνοφόρων και κήπους. Το καρπόσωμα αρχικά εμφανίζεται με σχήμα υπόλευκου "αυγού", ενώ στη συνέχεια σχίζεται στην επιφάνεια και αναδύεται το δικτυωτό ακανόνιστα σφαιρικό και σπογγώδες κόκκινο πλέγμα. Οι χρωστικές που είναι υπεύθυνες για το πορτοκαλί-κόκκινο χρώμα του μύκητα είναι καροτενοειδή, κυρίως λυκοπένιο και βήτα-καροτένιο - οι ίδιες ενώσεις που ευθύνονται για το κόκκινο και το πορτοκαλί χρώμα της ντομάτας και των καρότων, αντίστοιχα. Εμφανίζεται την περίοδο Σεπτέμβριος-Νοέμβριος και Απρίλιος-Ιούνιος. Αν και η βρωσιμότητα του C. ruber δεν έχει τεκμηριωθεί επίσημα, η άσχημη οσμή σάπιου κρέατος ή πτώματος ζώου σε αποσύνθεση που αναδίδει, θα αποθάρρυνε τους περισσότερους ανθρώπους από το να το φάνε.

## Πηγές
Αθανασίου Ζ. (2010), Μανιτάρια, Εκδόσεις Ψύχαλου

Διαμαντής Σ. (1992),Τα Μανιτάρια της Ελλάδος, Εκδόσεις Ίων

https://www.lemnosnature.gr/fungi/%CE%BA%CE%B9%CE%B3%CE%BA%CE%BB%CE%AF%CE%B4%CF%89%CE%BC%CE%B1-%CF%84%CE%BF-%CE%B5%CF%81%CF%85%CE%B8%CF%81%CF%8C-clathrus-ruber/

https://www.agriamanitaria.gr/clathrus-ruber-%CE%AC%CE%B3%CF%81%CE%B9%CE%B1-%CE%BC%CE%B1%CE%BD%CE%B9%CF%84%CE%AC%CF%81%CE%B9%CE%B1/

http://phytologio.blogspot.com/2015/11/em-clathrus-ruberem-p-micheli-ex-pers.html

## Παραπομπές


Κατηγορία:Μανιτάρια
Άριες Μέριτ

Ο **Άριες Μέριτ** (*Aries Merritt*, γεννήθηκε 24 Ιουλίου 1985) είναι Αμερικανός αθλητής του στίβου στο αγώνισμα των 110 μέτρων με εμπόδια. Είναι χρυσός Ολυμπιονίκης στους Ολυμπιακούς Αγώνες του 2012 και κάτοχος του παγκόσμιου ρεκόρ στο αγώνισμα με 12,80 δευτερόλεπτα από την ίδια χρονιά.

## Παραπομπές


## Εξωτερικοί σύνδεσμοι

* Aries MERTITT 

 

Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Κατηγορία:Εμποδιστές 
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Νικητές Diamond League
Σωματοπαραφρένεια

Η **σωματοπαραφένεια** είναι τύπος μονοθεματικής παραίσθησης, κατά την οποία ο ασθενής αρνείται την ύπαρξη ενός άκρου ή ολόκληρου τμήματος του σώματός του. Το προσβαλλόμενο άτομο διακατέχεται από την εσφαλμένη ιδέα πως τα άκρα του σώματός του δεν ανήκουν πραγματικά σε εκείνο, αλλά βρίσκονται από σφάλμα στο σώμα του. Η συγκεκριμένη πεποίθηση δεν επιδέχεται αλλαγή από λογικά επιχειρήματα. Σε ορισμένες περιπτώσεις, η αυταπάτη μπορεί να εκδηλωθεί με πιο οξεία μορφή, ώστε ο ασθενής να αντιμετωπίζει και να φροντίζει ένα άκρο του ως ξεχωριστή οντότητα από τον ίδιο.

Η συγκεκριμένη διαταραχή διαφέρει από την παρόμοια σωματοαγνωσία, η οποία χαρακτηρίζεται από αδυναμία αναγνώρισης μιας πλευράς ή ενός άκρου του σώματος πιθανότατα λόγω παράλυσης ή εγκεφαλικής βλάβης που οδηγεί σε ημιχωρική παραμέληση. Στην περίπτωση της σωματοαγνωσίας, ο ασθενής είναι σε θέση να αποκτήσει προσωρινή επίγνωση του άκρου του έπειτα από υπόδειξη.

Η σωματοπαραφρένεια έχει αναφερθεί ότι εμφανίζεται κυρίως στον αριστερό βραχίονα του σώματος και συνήθως συνοδεύεται από παράλυση της αριστερής πλευράς και ανοσογνωσία (έλλειψη επίγνωσης της πάθησης, εν προκειμένω της παράλυσης). Η συσχέτιση μεταξύ σωματοπαραφρένειας και παράλυσης έχει καταγραφεί σε πολλές κλινικές περιπτώσεις. 

## Δείτε επίσης
* Σωματοαγνωσία
* Ανοσογνωσία

## Παραπομπές


Κατηγορία:Ψυχολογικές παθήσεις και διαταραχές
Κατηγορία:Διαταραχές παραισθήσεων
Σβάινφουρτ

Το **Σβάινφουρτ** (γερμανικά: *Schweinfurt*) είναι πόλη στη Βαυαρία, Γερμανία. Το 2021 είχε 53.585 κατοίκους. Είναι κτισμένη στις όχθες του ποταμού Μάιν. Η πόλη είναι γνωστή για τα εργοστάσια ρουλεμάν που έχει.

Το Σβάινφουρτ αναφέρεται το 790, και τον 10ο αιώνα ήταν η έδρα ενός μαργράβου. Αργότερα κατακτήθηκε από τους κόμητες του Χέννεμπεργκ, αλλά, λαμβάνοντας δικαιώματα πόλης τον 13ο αιώνα, διατήρησε την ανεξαρτησία της ως ελεύθερη αυτοκρατορική πόλη με λίγες διακοπές μέχρι το 1803, όταν πέρασε στη Βαυαρία. Ανατέθηκε στον μεγάλο δούκα του Βίρτσμπουργκ το 1810, αλλά επέστρεψε στη Βαυαρία το 1814. Στον Τριακονταετή Πόλεμο καταλήφθηκε από τον Γουσταύο Αδόλφο, ο οποίος έχτισε οχυρώσεις και ίδρυσε γυμνάσιο. Κατά τη διάρκεια του Β΄ Παγκοσμίου Πολέμου, οι Αμερικανοί υπέστησαν τη μεγαλύτερη αεροπορική τους ήττα στη Δεύτερη Επιδρομή στο Σβάινφουρτ (*Μαύρη Πέμπτη*), στις 14 Οκτωβρίου 1943. Στις 11 Απριλίου 1945, ο στρατός των ΗΠΑ εισέβαλε στην πόλη. Κατά τη διάρκεια του Ψυχρού Πολέμου, η USAG Σβάινφουρτ που ιδρύθηκε το 1945 είχε την υψηλότερη συγκέντρωση αμερικανικών μονάδων μάχης στην Ομοσπονδιακή Δημοκρατία της Γερμανίας.

Το αναγεννησιακό δημαρχείο στην ευρύχωρη αγορά χρονολογείται από το 1570. Η εκκλησία του Αγίου Ιωάννη είναι ένα γοτθικό οικοδόμημα με έναν υψηλό πύργο. Ο ναός του Σωτήρα χτίστηκε περίπου το 1720. Ένα μνημείο ανεγέρθηκε το 1900 στον ποιητή Φρίντριχ Ρύκερτ (1788-1866). Στην πόλη λειτουργούν τα μουσεία Γκέοργκ Σάφερ, με πίνακες του 19ου αιώνα, και Όττο Σάφερ.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βαυαρίας
Βορυσθένης

[δεξιά|μικρογραφία|300x300εσ| Δύο νομίσματα από την [Ολβία Ποντική (3ος-1ος αιώνας π.Χ.) που απεικονίζουν το γενειοφόρο κεφάλι του θεού του ποταμού Βορυσθένη]]
**Βορυσθένης** είναι γεωγραφική ονομασία από την κλασική αρχαιότητα. Ο όρος αναφέρεται συνήθως στον ποταμό Δνείπερο και τον ομώνυμο ποτάμιο θεό του, αλλά φαίνεται επίσης ότι ήταν ένα εναλλακτικό όνομα για την Ολβία Ποντική, μια πόλη που βρίσκεται κοντά στις εκβολές του ίδιου ποταμού στην ακτή της Μαύρης Θάλασσας ή τον παλαιότερο οικισμό στη νήσο Μπερεζάν.

Ο αρχαίος Έλληνας ιστορικός Ηρόδοτος περιγράφει τόσο τον ποταμό όσο και την πόλη με κάποιες λεπτομέρειες στο τέταρτο βιβλίο των *[[Ηροδότου Ιστορίαι]]* του:

Αυτό είναι το όνομα που επιλέγει ο Ηρόδοτος στις Ηροδότου Ιστορίαι του για να μιλήσει για την Όλβια. Υποτίθεται ότι αρχικά ήταν το όνομα ενός άλλου οικισμού που βρισκόταν στη νήσο Μπερεζάν που βρίσκεται στις εκβολές του Δνείπερου και κοντά στην Όλβια.

Στην ελληνική μυθολογία, ο Βορυσθένης απέκτησε μια νύμφη κόρη, την Βορυσθενίδα και έναν γιο τον Θόα, ο οποίος έγινε βασιλιάς των Ταύρων.

Ο Βορυσθένης αναφέρεται πολλές φορές στην *[[Ιστορία της παρακμής και της πτώσης της Ρωμαϊκής Αυτοκρατορίας]]* του Έντουαρντ Γκίμπον. Χρησιμοποιήθηκε ως διαδρομή προς τη Μαύρη Θάλασσα, μεταξύ άλλων, από τους Γότθους.

## Παραπομπές


Κατηγορία:Αρχαία ελληνική γεωγραφία
Κατηγορία:Σκυθία
Θέλμα Μαδέρα

Η **Θέλμα Φιλίπα Ράμος Μαδέρα** (Πόρτο, 27 Δεκεμβρίου 1999) είναι Πορτογάλο μοντέλο, ηθοποιός και νικήτρια του  Μις Υφήλιος Πορτογαλία 2022. Ήταν προηγουμένως νικήτρια του Μις Γη Πορτογαλία το 2018.

## Βιογραφία
Η Μαδέρα γεννήθηκε στο Πόρτο. Είναι φοιτήτρια από το Πόρτο και εργάζεται ως μοντέλο.

Η Μαδέρα ξεκίνησε την καριέρα της στα καλλιστεία το 2017, εκπροσώπησε το Πόρτο στον διαγωνισμό Μις Βασίλισσα Πορτογαλία 2017 που πραγματοποιήθηκε τελικά στις 23 Σεπτεμβρίου 2017 στο Καζίνο Εστορίλ στο Κασκάις, προτού ανακοινωθεί ως η νικήτρια του διαγωνισμού Μις Γη Πορτογαλία 2018. Εκπροσώπησε την Πορτογαλία στο Μις Γη 2018 που πραγματοποιήθηκε στο Πασάι των Φιλιππίνες και τερμάτισε στην πρώτη 8άδα. Στις 6 Ιουλίου 2022, ο Οργανισμός Μις Πορτογαλία ανακοίνωσε ότι η Μαδέρα θα εκπροσωπήσει επίσης την Πορτογαλία στον διαγωνισμό Μις Υφήλιος 2022.

## Παραπομπές


## Εξωτερικοί σύνδεσμοι
* Μις Πορτογαλία Επίσημη ιστοσελίδα
* 

Κατηγορία:Πορτογάλοι ηθοποιοί
Κατηγορία:Φωτομοντέλα
Κατηγορία:Διαγωνισμοί ομορφιάς
Γενικός Κυβερνήτης της Νότιας Αφρικής

Ο **Γενικός Κυβερνήτης της Ένωσης της Νότιας Αφρικής** (αγγλικά: *Governor-General of the Union of South Africa*, αφρικάανς: *Goewerneur-generaal van Unie van Suid-Afrika*) ήταν ο ανώτερος κρατικός αξιωματούχος της Ένωσης της Νότιας Αφρικής. Η Ένωση της Νότιας Αφρικής δημιουργήθηκε ως κτήση (ντομίνιον) της Βρετανικής Αυτοκρατορίας στις 31 Μαΐου 1910 και το αξίωμα του Γενικού Κυβερνήτη καθιερώθηκε ως αντιπροσωπευτικό του μονάρχη. Πενηνταένα χρόνια αργότερα η χώρα ανακήρυξε την εγκαθίδρυση της αβασίλευτης δημοκρατίας και ο ιστορικός δεσμός με την βρετανική μοναρχία διακόπηκε. Το αξίωμα του Γενικού Κυβερνήτη καταργήθηκε επίσημα στις 31 Μαΐου 1961.

Μερικοί από τους πρώτους κατόχους της θέσης ήταν μέλη της Βρετανικής Βασιλικής Οικογένειας, συμπεριλαμβανομένου του Πρίγκιπα Αρθούρου του Κόνοτ (1920-1924) και του Πρίγκιπα Αλεξάνδρου του Τεκ (1924-1931). Όπως και σε άλλες βρετανικές υπερπόντιες κτήσεις αυτό άλλαξε και από το 1943 μόνο Νοτιοαφρικανοί (στην πραγματικότητα μόνο Αφρικάνερς) κατείχαν το αξίωμα.

Το αξίωμα του Γενικού Κυβερνήτη συστάθηκε με το Νόμο για τη Νότια Αφρική του 1909. Αν και ο Γενικός Κυβερνήτης ήταν ονομαστικά ένα εκτελεστικό όργανο της χώρας, στην πράξη δεσμευόταν να ενεργεί σύμφωνα με τις συμβουλές του πρωθυπουργού και του υπουργικού συμβουλίου της Νότιας Αφρικής.

## Κατάλογος Γενικών Κυβερνητών της Νότιας Αφρικής
Παρακάτω παρουσιάζεται η λίστα με τα άτομα που υπηρέτησαν ως Γενικοί Κυβερνήτες της Νότιας Αφρικής από την ανεξαρτησία του 1910 έως την εγκαθίδρυση της δημοκρατίας το 1961.

**Σύμβολα**
: Απεβίωσε κατέχοντας το αξίωμα.

## Σημαία του Γενικού Κυβερνήτη

File:Flag of the Governor-General of South Africa (1910-1931).svg|1910–1931
File:Flag of the Governor-General of South Africa (1931-1953).svg|1931–1953
File:Flag of the Governor-General of South Africa (1953-1961).svg|1953–1961


## Παραπομπές
Πρενπυβέστα

Το **Πρενπυβέστα** (Δανικά: [pʁɶnpyˈvestɐ]) είναι μια πόλη της Δανίας, έδρα και κύριος οικισμός του δήμου Μπρόντμπυ, στην περιοχή Hovedstaden. Στην περιοχή, στεγάζεται και η γνωστή ποδοσφαιρική ομάδα, Μπρόνμπυ ΙΦ.

## Ιστορία
Η πόλη είναι ο αρχικός πυρήνας της ευρύτερης περιοχής της Πρένπιου και γι' αυτόν τον λόγο, πολλοί αποκαλούν το Πρενπιουβέστα με αυτόν τον τρόπο.

## Γεωγραφία
Η πόλη βρίσκεται κοντά στην ακτή, σε ένα νοτιοδυτικό προάστιο της Κοπεγχάγης και αποτελεί μέρος της αστικής της περιοχής.

## Αξιοσημείωτοι άνθρωποι

* Per Bjerregaard (γεννημένος το 1946 στο Randers) ένας Δανός μορφωμένος γιατρός, πρώην ποδοσφαιριστής και πρόεδρος της Μπρόντμπυ ΙΦ.
* Henrik Carlsen (γεν. 1959) Δανός συνθέτης, παραγωγός δίσκων και τραγουδιστής, που μεγάλωσε στο Μπρόντμπυβεστερ.

## Δείτε επίσης

* Μπρόντμπυ ΙΦ
* Brøndby Strand
* Στάδιο Μπρόντμπυ

## Εξωτερικοί σύνδεσμοι
* 

Κατηγορία:Πόλεις της Δανίας
Κατηγορία:Προάστια της Κοπεγχάγης
Στράουμπινγκ

Το **Στράουμπινγκ** (γερμανικά: *Straubing*) είναι πόλη στη Βαυαρία, Γερμανία. Το 2021 είχε 47.854 κατοίκους. Είναι κτισμένo στις όχθες του ποταμού Δούναβη.

Το Στράουμπινγκ θεωρείται ότι ταυτίζεται με την ρωμαϊκή πόλη **Sorbiodurum**. Η παλαιότερη μνεία στην πόλη γίνεται το 897, όταν ήταν σημαντικό κέντρο των Βαυαρών. Το 1218 ο Δούκας Λουδοβίκος Α΄ της Βαυαρίας ίδρυσε ένα νέο τμήμα της πόλης. Από το 1353 μέχρι το 1425 ήταν έδρα του δουκάτου Βαυαρίας-Στράουμπινγκ. Η πόλη συνδέθηκε με την τραγική ζωή της Αγνής Μπέρναουερ. Το 1507 έγινε έδρα του Ρένταμτ του Στράουμπινγκ. Το 1633, κατά τη διάρκεια του Τριακονταετή Πολέμου, η πόλη κατακτήθηκε από τον Σουηδικό στρατό.

Το παλαιότερο και πιο χαρακτηριστικό κτήριο του Στράουμπινγκ είναι ο ψηλός τετράγωνος πύργος με τους πέντε μυτερούς πυργίσκους, που χρονολογείται από το 1208. Έχει οκτώ Ρωμαιοκαθολικές εκκλησίες, μεταξύ των οποίων η εκκλησία του Αγίου Ιακώβου, ένα όμορφο υστερογοτθικό οικοδόμημα, την παλιά εκκλησία των Καρμελιτών που περιέχει ένα μνημείο του Δούκα Αλβέρτου Β΄ της Βαυαρίας, και τον ναού του Αγίου Πέτρου, ένα ρομανικό ναό του 12ου αιώνα με τον τάφο της Αγνής Μπέρναουερ. Έχει επίσης ένα γοτθικό δημαρχείο, μεγάλο τμήμα του οποίου καταστράφηκε από πυρκαγιά το 2016, ένα κάστρο και δύο όμορφες πλατείες.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βαυαρίας
Κατηγορία:Παραδουνάβιες πόλεις
Χαμμ

To **Χαμμ** (γερμανικά: *Hamm*) είναι πόλη στη Βόρεια Ρηνανία-Βεστφαλία, στη δυτική Γερμανία. Το 2021 είχε 179.238 κατοίκους. Η πόλη είναι κτισμένη στις όχθες του Λίππε και βρίσκεται στο βορειοανατολικό τμήμα της κοιλάδας του Ρουρ.

Το Χαμ, που έγινε πόλη περίπου στα τέλη του 12ου αιώνα, ήταν αρχικά η πρωτεύουσα της κομητείας του Μαρκ και οχυρώθηκε το 1226. Έγινε μέλος της Χανσεατικής Ένωσης το 1469. Το 1614 πολιορκήθηκε από τους Ολλανδούς και πολλές φορές καταλήφθηκε και ανακαταλήφθηκε κατά τη διάρκεια του Τριακονταετούς Πολέμου. Το 1666 περιήλθε στην κατοχή του Βρανδεμβούργου. Το 1761 και το 1762, κατά τη διάρκεια του Επταετή Πολέμου, βομβαρδίστηκε από τους Γάλλους και το 1763 οι οχυρώσεις του διαλύθηκαν. Η πόλη στις αρχές του 20ού αιώνα ήταν σημαντικό βιομηχανικό κέντρο. Η πόλη βομβαρδίστηκε κατά τη διάρκεια του Β΄ΠΠ, καταστρέφοντας πάνω από τα μισά κτίρια της πόλης. Ο αμερικανικός στρατός εισήλθε στην πόλη στις 6 Απριλίου 1945. Σήμερα εξακολουθεί να είναι σημαντικό βιομηχανικό κέντρο, παράγοντας καλώδια, σύρματα και ηλεκτρονικά είδη. Είναι επίσης σημαντικός σιδηροδρομικός κόμβος. Κοντά στην πόλη βρίσκονται ανθρακωρυχεία.

Από τον βομβαρδισμό της πόλης επέζησαν ο μεσαιωνικός ναός του Αγίου Παύλου και τμήμα του ναού του 16ου αιώνα αφιερωμένου στην Αγία Αγνή. Στο Χαμμ λειτουργεί το μουσείο Γκούσταβ-Λύμπκε, ένα σιδηροδρομικό μουσείο, το οικολογικό πάρκο Μαξιμίλιαν, το οποίο βρίσκεται στο χώρο ενός πρώην ανθρακωρυχείου και έχει ένα μεγάλο γυάλινο ελέφαντα, και θερμές πηγές.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Ρηνανίας-Βεστφαλίας
κατηγορία:Μέλη της Χανσεατικής Ένωσης
Λίμνη Τσάλα

Η **Λίμνη Τσάλα** (αγγλ.: *Lake Chala* μερικές φορές γράφεται και *Challa* / σουαχ.: *Ziwa Chala*) είναι λίμνη κρατήρας η οποία διασχίζει τα σύνορα μεταξύ της Κένυας και της Τανζανίας.

Η λίμνη σχηματίστηκε πριν από περίπου 250.000 έτη, βρίσκεται ανατολικά από το Όρος Κιλιμαντζάρο, 8 χλμ. βορείως της πόλεως Ταβέτα στην Κένυα και 55 χλμ. ανατολικά της Περιοχής Ρόμπο (*Rombo District*).

Η λίμνη περιβάλλεται από ένα απότομο χείλος κρατήρα με μέγιστο ύψος 170 μ. Η ετήσια βροχόπτωση στη λίμνη είναι στα 565 χιλ. και η μέση ετήσια εξάτμισή της πλησιάζει τα 1735 χιλ.

Οι διαστάσεις του κρατήρα έχουν μήκος 3&nbsp;km, πλάτος 2,4&nbsp;km και η επιφάνειά του είναι περίπου 4,2&nbsp;km².

Περίπου το 80 τοις εκατό των εισροών της λίμνης προέρχονται από υπόγεια ύδατα, τα οποία προέρχονται κυρίως από βροχοπτώσεις στην ορεινή δασική ζώνη του όρους Κιλιμαντζάρο σε υψόμετρο μεταξύ 1800 έως 2800 μ. Τα υπόγεια ύδατα, χρειάζονται περίπου 3 μήνες για να φτάσουν στη λίμνη. Από το 1964 έως το 1977, τα υπόγεια ύδατα έρεαν στη λίμνη με εκτιμώμενο ετήσιο όγκο 8390000 μ³.

## Ιστορικό των κροκοδείλων
Η λίμνη έχει κροκόδειλους, οι κροκόδειλοι εισήχθησαν κατά τη δεκαετία του 1930, από τον Βρετανό εξερευνητή *E.S. Grogan*, που απέκτησε φήμη, επειδή το 1898, περπάτησε από το Κέιπ Τάουν έως το Κάιρο.

Το 2002, μία 18-χρονη Βρετανίδα σκοτώθηκε από ένα σχετικά μικρό κροκόδειλο του Νείλου, καθώς κολυμπούσε στη λίμνη κατά τη νύκτα. Λίγες μέρες αργότερα, η Αστυνομία της Κένυα είπε πως στη λίμνη είχαν εμφανιστεί κροκόδειλοι, ενώ η Υπηρεσία Άγριας Ζωής της Κένυα είπε, πως έχουν βρεθεί «κροκόδειλοι στη Λίμνη Τσάλα και πλέον δεν θεωρείται καθόλου ασφαλής η κολύμβηση».

## Οικολογία
Το μόνο ιθαγενές ψάρι σε αυτή τη λίμνη είναι το 'τιλάπια της Λίμνης Τσάλα' (*Oreochromis hunteri*), που δεν συναντάται πουθενά αλλού στον κόσμο. Θεωρείται κρίσιμα απειλούμενο από την *[[IUCN]]* και τώρα υστερεί αριθμητικά σε μεγάλο βαθμό από άλλα είδη τιλάπια που έχουν εισαχθεί στη Λίμνη Τσάλα.

## Δείτε επίσης
*Περιφέρεια Κιλιμαντζάρο
*Περιοχή Ρόμπο

## Παραπομπές


Κατηγορία:Λίμνες της Κένυας
Κατηγορία:Λίμνες της Τανζανίας
Κατηγορία:Γεωγραφία στην Περιφέρεια Κιλιμαντζάρο
Βουτυρόγαλα

Το **βουτυρόγαλα** είναι γαλακτοκομικό προϊόν το οποίο έχει υποστεί ζύμωση. Παραδοσιακά, ήταν το υγρό που έμενε πίσω μετά την ανάδευση του βουτύρου από καλλιεργημένη κρέμα γάλακτος. Καθώς το πιο σύγχρονο βούτυρο δεν παρασκευάζεται με καλλιεργημένη κρέμα, αλλά ακαλλιέργητη γλυκιά κρέμα, το πιο σύγχρονο βουτυρόγαλα καλλιεργείται χωριστά. Είναι συνηθισμένο σε θερμά κλίματα όπου το φρέσκο γάλα εκτός ψυγείου ξινίζει γρήγορα.

Το βουτυρόγαλα μπορεί να καταναλωθεί σκέτο, και μπορεί επίσης να χρησιμοποιηθεί στη μαγειρική. Κατά την παρασκευή του ψωμιού σόδας, το οξύ στο βουτυρόγαλα αντιδρά με τον διογκωτικό παράγοντα, το όξινο ανθρακικό νάτριο, για να παράγει διοξείδιο του άνθρακα που λειτουργεί ως διογκωτικός παράγοντας. Το βουτυρόγαλα χρησιμοποιείται επίσης στο μαρινάρισμα, ιδιαίτερα του κοτόπουλου και του χοιρινού.

## Παραδοσιακό βουτυρόγαλα
Αρχικά, το βουτυρόγαλα αναφερόταν στο υγρό που έμενε από το ανακάτεμα του βουτύρου από καλλιεργημένη ή ζυμωμένη κρέμα γάλακτος. Παραδοσιακά, πριν από την έλευση της ομογενοποίησης, το γάλα αφήνονταν να καθίσει για ένα χρονικό διάστημα για να αφήσει την κρέμα και το γάλα να διαχωριστούν. Κατά τη διάρκεια αυτής της περιόδου, τα φυσικά βακτήρια που παράγουν γαλακτικό οξύ στο γάλα το ζύμωναν. Αυτό διευκολύνε τη διαδικασία αναδεύσεως του βουτύρου, καθώς το λίπος από κρέμα με χαμηλότερο pH συγχωνεύεται πιο εύκολα από αυτό της φρέσκιας κρέμας. Το όξινο περιβάλλον βοηθά επίσης στην πρόληψη της ανάπτυξης δυνητικά επιβλαβών μικροοργανισμών, αυξάνοντας τη διάρκεια ζωής.

Το παραδοσιακό βουτυρόγαλα είναι ακόμα κοινό σε πολλά αραβικά, ινδικά, νεπαλέζικα, πακιστανικά, φινλανδικά, πολωνικά και ολλανδικά νοικοκυριά, αλλά σπάνια βρίσκεται σε άλλες δυτικές χώρες. Είναι ένα κοινό ρόφημα σε πολλά σπίτια της Ινδίας και του Νεπάλ και συχνά σερβίρεται με ψητό καλαμπόκι. Στον αραβικό κόσμο, το βουτυρόγαλα είναι ένα κοινό ρόφημα που πωλείται παγωμένο με άλλα γαλακτοκομικά προϊόντα. Είναι δημοφιλές κατά τη διάρκεια του Ραμαζανιού.

## Θρεπτική αξία
Το βουτυρόγαλα που παράγεται στο εμπόριο είναι συγκρίσιμο με το κανονικό γάλα όσον αφορά την ενέργεια και το λίπος των τροφίμων. Ένα φλιτζάνι (237 mL) πλήρους γάλακτος περιέχει 157 κιλοθερμίδες και 8,9 γραμμάρια λίπους. Ένα φλιτζάνι πλήρες βουτυρόγαλα περιέχει 152 κιλοθερμίδες και 8,1 γραμμάρια ολικού λίπους. Διατίθεται επίσης βουτυρόγαλα με χαμηλά λιπαρά. Το βουτυρόγαλα περιέχει βιταμίνες, κάλιο, ασβέστιο και ίχνη φωσφόρου.

## Παραπομπές


## Εξωτερικοί σύνδεσμοι
* 
* 

Κατηγορία:Γαλακτοκομικά προϊόντα ζύμωσης
Κατηγορία:Ροφήματα με βάση το γάλα
Εγιαλέτι της Ποδολίας

Το **Εγιαλέτι της Ποδολίας** () ήταν εγιαλέτι της Οθωμανικής Αυτοκρατορίας. Πρωτεύουσά του ήταν το Κάμιανετς-Ποντίλσκι (, , ).

## Ιστορία
[μικρογραφία| Η [Οθωμανική Αυτοκρατορία|οθωμανική φρουρά στην πόλη Καμανιτσέ, πρωτεύουσα του Εγιαλετιού της Ποδολίας]]
Το 1672, ο Οθωμανικός Στρατός, με επικεφαλής τον Σουλτάνο Μωάμεθ Δ΄, κατέλαβε το Καμανιτσέ μετά από σύντομη πολιορκία. Η Συνθήκη του Μπούτσατς επιβεβαίωσε τον οθωμανικό έλεγχο της πόλης, η οποία έγινε το κέντρο ενός νέου εγιαλετιού. Η συνθήκη απορρίφθηκε από την Πολωνική Δίαιτα και ο πόλεμος ξέσπασε εκ νέου.

Η πολωνική εκστρατεία αποδείχθηκε ανεπιτυχής και η Συνθήκη του Ζουράβνο (1676) άφησε την Ποδολία εντός των οθωμανικών συνόρων. Ένας ακόμη Πολωνο-Οθωμανικός Πόλεμος ξέσπασε ξανά το 1683. Για τα επόμενα 16 χρόνια, η οθωμανική κυριαρχία στην Ποδολία γενικά περιοριζόταν στο αποκλεισμένο φρούριο Καμιάνετς, το οποίο κρατούσε φρουρά 6.000 στρατιωτών. Οι άλλες φρουρές στην Ποδολία, στο Μπαρ, στο Μεντζιμπίζ, στο Γιαζλοβέτς και στο Τσορτκίβ, μετά βίας ξεπερνούσαν τους 100 στρατιώτες η καθεμία.

Σύμφωνα με τον οθωμανικό επαρχιακό προϋπολογισμό του 1681, 13 εκατομμύρια ακτσέ ξοδεύονταν ετησίως στο εγιαλέτι, κυρίως για την αμοιβή των στρατιωτών. Από αυτό το ποσό, λιγότερο από το 3% εισπράχθηκε από την ίδια την Ποδολία και το υπόλοιπο στάλθηκε από το κεντρικό ταμείο. Το 1681, ο Πατριάρχης Κωνσταντινουπόλεως διόρισε τον Ορθόδοξο Μητροπολίτη του Καμιάνετς, ονόματι Παγκράτιο.

Το φρούριο επιστράφηκε στην Πολωνία ως αποτέλεσμα της Συνθήκης του Κάρλοβιτς (1699).
[μικρογραφία|300x300εσ| Οθωμανικό έδαφος βόρεια της [Μαύρη Θάλασσα|Μαύρης Θάλασσας τον 17ο αιώνα]]

## Παραπομπές


Ποδολια
Ρεκλινγκχάουζεν

To **Ρεκλινγκχάουζεν** (γερμανικά: *Recklinghausen*) είναι πόλη στη Βόρεια Ρηνανία-Βεστφαλία, στη δυτική Γερμανία. Το 2021 είχε 110.714 κατοίκους. Βρίσκεται στο βόρειο άκρο της κοιλάδας του Ρουρ, βόρεια από το Έσσεν, επί του καναλιού Ρήνου-Χέρνε.

Η παλαιότερη μνεία στο Ρεκλινγκχάουζεν γίνεται το 1017, με το όνομα *Ricoldinchuson*. Το 1150 έγινε έδρα του Φεστ Ρεκλινγκζάουζεν, τμήμα του εκλεκτοράτου της Κολωνίας. Απέκτησε δικαιώματα πόλης το 1236 και έγινε μέλος της Χανσεατικής Ένωσης το 1316. O Έμπερχαρντ Α΄ του Μαρκ γκρέμισε τα τείχη της πόλης το 1295/96, ώστε να μην μπορεί να χρησιμοποιηθεί ως οχυρό από τους αρχιεπισκόπους Κολωνίας, αλλά τα τείχη ανακατασκευάστηκαν την περίοδο 1344 - 1363. Με τη διάλυση του εκλεκτοράτου το 1803, η πόλη πέρασε στο Δουκάτο του Άρενμπεργκ και το 1815 έγινε τμήμα της Πρωσίας. Η πόλη εκβιομηχανήθηκε ταχέως τον 19ο αιώνα χάρις στα ανθρακωρυχεία της περιοχής.

Τα κύρια αξιοθέατα της πόλης είναι ο ναός του Αγίου Πέτρου, ο οποίος ιδρύθηκε το 1276 όμως το σημερινό κτίριο χρονολογείται κυρίως από τον 16ο αιώνα, το κάστρο Ένγκελσμπουργκ, του 1702, το πρώην δουκικό παλάτι και τα κατάλοιπα των μεσαιωνικών οχυρώσεων. Η πόλη έχει αρκετά μουσεία, όπως ένα μουσείο με χριστιανικές εικόνες.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Ρηνανίας-Βεστφαλίας
κατηγορία:Μέλη της Χανσεατικής Ένωσης
Παραληρηματική παρασίτωση

Η **παραληρηματική παρασίτωση**, αλλιώς **Σύνδρομο Έκμπομ**, είναι ψυχική διαταραχή, η οποία δημιουργεί στον ασθενή την έμμονη πεποίθηση πως το σώμα του έχει μολυνθεί από ζωντανούς ή νεκρούς παθογόνους μικροοργανισμούς, όπως παράσιτα, έντομα ή άλλα ζωύφια. Συνοδεύεται από απτικές ψευδαισθήσεις, όπως «μυρμήγκιασμα», μια αίσθηση που μοιάζει με έντομα που σέρνονται πάνω ή κάτω από το δέρμα. Η νόσος Morgellons θεωρείται υποκατηγορία της συγκεκριμένης διαταραχής, στην οποία η ψευδαίσθηση της μόλυνσης ενισχύεται από πραγματικές πληγές που ο ασθενής θεωρεί μολυσματικές.

Το σύνδρομο Έκμπομ ταξινομείται ως παραληρηματική διαταραχή από το DSM-5. Τα ακριβή αίτια είναι άγνωστα, αλλά θεωρείται πως οφείλεται σε υπερέκκριση ντοπαμίνης στον εγκέφαλο. Η συγκεκριμένη εκτίμηση υποστηρίζεται από το γεγονός ότι φάρμακα που αναστέλλουν την επαναπρόσληψη ντοπαμίνης (όπως κοκαΐνη και αμφεταμίνες) προκαλούν κνησμό, μυρμήγκιασμα και παρανοϊκές ψευδαισθήσεις. Η διάγνωση της νόσου επέρχεται όταν η αυταπάτη της παρασίτωσης είναι το μόνο σύμπτωμα, το οποίο δεν μπορεί να αποδοθεί σε άλλη πάθηση, και διαρκεί πάνω από ένα μήνα. Ελάχιστα άτομα δέχονται οικειοθελώς ιατρική θεραπεία, καθώς τα περισσότερα δεν αναγνωρίζουν την ασθένεια ως ψευδαίσθηση.

Η διαταραχή είναι σπάνια και παρατηρείται συχνότερα σε γυναίκες με μέση ηλικία εκδήλωσης τα 57 έτη. Το όνομα του συνδρόμου οφείλεται στον Σουηδό νευρολόγο Καρλ-Άξελ Έκμπομ, ο οποίος δημοσίευσε θεμελιώδεις μελέτες για την ασθένεια το 1937 και 1938.    

## Παραπομπές


Κατηγορία:Παραληρηματικές διαταραχές
Στάκα

thumb|Κύπελλο με στάκα
Η **στάκα** είναι γαλακτοκομικό προϊόν το οποίο παρασκευάζεται παραδοσιακά στην Κρήτη από γάλα προβάτων ή κατσικιών. Η στάκα προέρχεται από την τσίπα (κρέμα) του γάλακτος, η οποία σχηματίζεται στην επιφάνεια του συλλεγμένου γάλακτος. Υπόκειται αυτόματα σε ζύμωση, δημιουργώντας μια ξινή κρέμα.

Μετά το άρμεγμα η τσίπα αλατίζεται ελαφρά και φυλάσσεται σε πήλινα δοχεία και αφήνεται στον αέρα ή τον ήλιο, ανάλογα με την εποχή, με αποτέλεσμα να υποστεί ζύμωση. Όταν μαζευτεί ικανοποιητική ποσότητα ζεσταίνεται σε χαμηλή φωτιά και προστίθεται μικρή ποσότητα αλευριού, με αποτέλεσμα να αρχίσουν να διαχωρίζονται οι πρωτεΐνες από το λίπος. Το λίπος, γνωστό ως στακοβούτυρο, μαζεύεται χωριστά ενώ η άσπρη και πηκτή μάζα των πρωτεϊνών που παραμένει είναι η στάκα. Μαγειρεύεται με αβγά, με μακαρόνια, πιλάφι ή και σε πίτες. 

Η ξηρή μάζα της στάκας κυμαίνεται μεταξύ του 50% και 75% κατά βάρος και το ποσοστό λίπους μεταξύ 30% και 50%. Στην στάκα αναπτύσσονται γαλακτοβάκιλλοι, όπως *λακτοβάκιλλοι, εντερόκοκκοι*, *Aerococcus viridans* και ο στρεπτόκοκκος ο θερμόφιλος, που είναι υπεύθυνοι για τη ζύμωσή της.

## Παραπομπές


Κατηγορία:Γαλακτοκομικά προϊόντα ζύμωσης
κατηγορία:Κρητική κουζίνα
Κατηγορία:Μαλακά τυριά
Κόλντινγκ

Το **Κόλντινγκ** (, ) είναι πόλη και λιμάνι της Δανίας, που βρίσκεται στην κορυφή του φιόρδ Κόλντινγκ στην περιφέρεια της Νότιας Δανίας. Είναι η έδρα του Δήμου Κόλντινγκ. Είναι ένα μεταφορικό, εμπορικό και μεταποιητικό κέντρο και διαθέτει πολυάριθμες βιομηχανικές εταιρείες, κυρίως προσανατολισμένες στη ναυτιλιακή βιομηχανία. Η κατασκευή μηχανημάτων και κλωστοϋφαντουργικών προϊόντων και οι εξαγωγές ζώων, αποτελούν μερικές ακόμα οικονομικά σημαντικές δραστηριότητες. 

Με πληθυσμό 95.897 (1 Ιανουαρίου 2025), ο δήμος Κόλντινγκ είναι ο έβδομος μεγαλύτερος στη Δανία. Η ίδια η πόλη έχει πληθυσμό 63.645 (1 Ιανουαρίου 2025) και είναι επίσης η έβδομη μεγαλύτερη πόλη στη Δανία.

Η πόλη είναι μέρος της Περιφέρειας Τριγώνου, η οποία περιλαμβάνει τις γειτονικές πόλεις Φρέντερικσμπεργκ και Βέιλε.

## Ιστορία
μικρογραφία|180x180εσ| Μάχη του Κόλντινγκ, 1658
Στη Μάχη του Κόλντινγκ, που διεξήχθη στις 25 Δεκεμβρίου 1658, οι συμμαχικές πολωνικές και δανικές δυνάμεις του χετμάν και Στέφαν Τσάρνιετσκι, νίκησαν τις σουηδικές δυνάμεις του Καρόλου Χ Γουσταύου της Σουηδίας.

Μια μάχη μεταξύ γερμανικών και δανικών δυνάμεων έλαβε χώρα κοντά στην πόλη στις 23 Απριλίου του 1849, κατά τη διάρκεια του Πρώτου πολέμου του Σλέσβιχ.

Στις 3 Νοεμβρίου 2004, το εργοστάσιο πυροτεχνημάτων της "NP Johnsen", στο Σίιστ (προάστιο του Κόλντινγκ), εξερράγη. Ένας πυροσβέστης πέθανε, 85 άνθρωποι τραυματίστηκαν και περίπου 2000 άνθρωποι απομακρύνθηκαν από την περιοχή, ενώ μερικοί άνθρωποι έχασαν τα σπίτια τους κατά τη διάρκεια της καταστροφής.

## Αξιοσημείωτες προσωπικότητες

* Πριγκίπισσα Δωροθέα της Δανίας (1546 στο Κόλντινγκ –1617) η Δούκισσα του Μπράνσγουικ-Λούνεμπουργκ 1561-1592
* Mathias Sommerhielm (1764 στο Κόλντινγκ – 1827) Νορβηγός πρωθυπουργός
* Evald Tang Kristensen (1843 στο Nørre Bjert κοντά στο Kolding – 1929) συλλέκτης λαογραφίας και συγγραφέας
* Christian Peder Kryssing (1891 στο Κόλντινγκ – 1976) συνεργάτης της ναζιστικής Γερμανίας στον Β' Παγκόσμιο Πόλεμο
* Svend Petersen (1911 στο Κόλντινγκ – 1992) πολιτικός ερευνητής στις ΗΠΑ, αναλυτής και συγγραφέας
* Bente Hansen (γεννημένος το 1940 στο Κόλντινγκ) Δανή ακτιβίστρια για τα δικαιώματα των γυναικών, συγγραφέας και εκδότης
* Uffe Haagerup (1949 στο Κόλντινγκ - 2015), μαθηματικός
* Jørn Dohrmann (γεννημένος το 1969 στο Κόλντινγκ) Δανός πολιτικός και ευρωβουλευτής
* Bjarne Corydon (γεννήθηκε το 1973 στο Κόλντινγκ), πρώην πολιτικός, σύμβουλος διαχείρισης και συντάκτης επιχειρηματικής εφημερίδας
* Karina Adsbøl (γεννημένη το 1976 στο Κόλντινγκ), πολιτικός, βουλευτής από το 2011

## Δείτε επίσης

* Δήμος Κόλντινγκ
* Περιφέρεια της Νότιας Δανίας

## Παραπομπές

## Εξωτερικοί σύνδεσμοι
* 
* 
* Official website (in English)

Κατηγορία:Σελίδες με πηγές CS1 στα Δανικά (da)
Κατηγορία:Πόλεις της Δανίας
Κατηγορία:Λιμένες της Δανίας
Κατηγορία:Σελίδες με μη επιθεωρημένες μεταφράσεις
Κάσπιοι

μικρογραφία|332x332εσ| Εθνικός χάρτης του Καυκάσου τον 5ο και 4ο αιώνα π.Χ.
Οι **Κάσπιοι** (, αραμαϊκά: ܟܣܦܝ, ) ήταν λαός της κλασικής αρχαιότητας που κατοικούσε κατά μήκος των νοτιοδυτικών ακτών της Κασπίας Θάλασσας, στην περιοχή γνωστή ως Κασπιανή.

Οι Κάσπιοι θεωρούνταν γενικά ως πρωτοϊνδοευρωπαϊκός λαός. Έχουν ταυτιστεί από τον Έρνεστ Χέρτσφελντ με τους Κασσίτες, οι οποίοι μιλούσαν μια γλώσσα που δεν ταυτιζόταν με καμία άλλη γνωστή γλωσσική ομάδα και των οποίων η προέλευση ήταν εδώ και καιρό αντικείμενο συζήτησης. Ωστόσο, ονομαστικά στοιχεία που σχετίζονται με αυτό το σημείο έχουν ανακαλυφθεί σε αραμαϊκούς πάπυρους από την Αίγυπτο που δημοσιεύθηκαν από τον Π. Γκρέλοτ, στους οποίους πολλά από τα ονόματα της Κασπίας που αναφέρονται —και προσδιορίζονται κάτω από το γενέθλιο כספי *kaspai—* είναι, εν μέρει, ετυμολογικά ιρανικά. Οι Κάσπιοι των αιγυπτιακών παπύρων πρέπει επομένως να θεωρηθούν είτε ιρανικός λαός είτε υπό ισχυρή ιρανική πολιτιστική επιρροή.

Τον 5ο αιώνα π.Χ., κατά τη διάρκεια της περσικής κυριαρχίας στην Αίγυπτο, ένα σύνταγμα των Κασπίων βρισκόταν στην Ελεφαντίνη, όπως μαρτυρείται στους ελεφαντινικούς παπύρους. Ονομάζονται *kspy* στα αραμαϊκά και μοιράστηκαν το σύνταγμά τους με τους Χουαρεζμιανούς, Βακτριανούς και άλλους ιρανικούς λαούς. Δεν ήταν η μόνη φρουρά στην Ελεφαντίνη. Υπήρχε και ένα σύνταγμα Εβραίων.

Οι Κάσπιοι ονομάζονται *Caspiani* στο *De situ orbis* του Πομπώνιος Μέλας, *Caspi* στη *[[Φυσική Ιστορία (Πλίνιος)|Φυσική Ιστορία]]* του Πλίνιου και *Caspiadae* στο *Argonautica* του Βαλέριου Φλάκκου. Στο τελευταίο έργο, οι Κάσπιοι είναι σύμμαχοι του Βασιλιά Πέρση της Κολχίδας και εμφανίζονται μεταξύ των σκυθικών λαών. Λέγεται ότι έχουν σκυλιά μάχης που τα παίρνουν στους τάφους τους. Αυτό μπορεί στην πραγματικότητα να αντικατοπτρίζει μια παραλλαγή του ζωροαστρικού εθίμου της ουράνιας ταφής, στην οποία ο νεκρός αφήνεται να τον κατασπαράξουν τα σκυλιά.

Οι Κασπιάδειοι επανεμφανίζονται στο μεσαιωνικό *[[Historia de via Hierosolymitana]]* ανάμεσα στους ανθρώπους που παρατάχθηκαν ενάντια στις δυνάμεις της Α΄ Σταυροφορίας (1096–1099). Ο ανώνυμος ποιητής, βασιζόμενος στον Φλάκκο, μάλλον επιδίωξε να συνδέσει τους Σελτζούκους Τούρκους, τον πραγματικό εχθρό των Σταυροφόρων, με τους αρχαίους Σκύθες.

## Παραπομπές


Κατηγορία:Αρχαία ιστορία του Αζερμπαϊτζάν
Κατηγορία:Αρχαία ιστορία του Ιράν
Κατηγορία:Αρχαίοι λαοί της Ευρώπης
Κατηγορία:Αρχαίοι λαοί της Ασίας
Υπουργός Άμυνας του Ηνωμένου Βασιλείου

Ο **Υπουργός Άμυνας του Ηνωμένου Βασιλείου** (αγγλικά: *United Kingdom Secretary of State for Defence*) –  είναι υψηλόβαθμο στέλεχος της Κυβέρνησης του Ηνωμένου Βασιλείου και είναι επικεφαλής του Υπουργείου Άμυνας του Ηνωμένου Βασιλείου.

Η θέση του Γραμματέα του Κράτους για την Άμυνα, δημιουργήθηκε την 1η Απριλίου 1964, αντικαθιστώντας τις τότε αντίστοιχες υπουργικές θέσεις, οι οποίες ήταν διαχωρισμένες σε διαφορετικά υπουργεία. Ο Υπουργός Άμυνας, επικουρείται από δύο υφυπουργούς και από μία ηγετική ομάδα του Υπουργείου Άμυνας.

Ο εκάστοτε Υπουργός Άμυνας, είναι υποχρεωμένος να λογοδοτεί για το έργο του, στην αρμόδια Ειδική Επιτροπή Άμυνας της Βουλής των Κοινοτήτων του Ηνωμένου Βασιλείου.

Από τις 31 Αυγούστου 2023, ο βουλευτής του Συντηρητικού Κόμματος, Γκραντ Σαπς, υπηρετεί ως Υπουργός Άμυνας του Ηνωμένου Βασιλείου.

## Αρμοδιότητες
Το αξίωμα του Υπουργού Άμυνας του Ηνωμένου Βασιλείου, σε γενικές γραμμές είναι αντίστοιχο με αυτή των υπολοίπων Υπουργών Άμυνας των άλλων κρατών. Οι κύριες αρμοδιότητες του υπουργού, είναι οι εξής:

* Επικεφαλής του Υπουργείου Άμυνας του Ηνωμένου Βασιλέιου
* Μέλος του Συμβουλίου Εθνικής Ασφάλειας του Ηνωμένου Βασιλείου
* Αρμόδιος για τις στρατηγικές επιχειρήσεις και την στρατηγική της χώρας
* Επίβλεψη των Στρατιωτικών Υπηρεσιών Πληροφοριών (DI) 
* Επαφές με διεθνείς οργανισμούς και συνεργασίες, ΝΑΤΟ, κλπ. 
* Σχεδιασμός Αμυντικής Πολιτικής 
* Επίβλεψη του προγράμματος Πυρηνικών Όπλων ("Trident") 
* Διαχείριση Στρατιωτικών Πόρων 
* Επαφές με την στρατιωτική ηγεσία των ΒΕΔ

## Κατάλογος Υπουργών Άμυνας

## Παραπομπές
__ΕΥΡΕΤΗΡΙΟ__


Κατηγορία:Κυβέρνηση του Ηνωμένου Βασιλείου
Κατηγορία:Πολιτική του Ηνωμένου Βασιλείου
Ματθαίος Γιωσαφάτ

Ο **Ματθαίος Γιωσαφάτ** (10 Μαρτίου 1937, Κατερίνη - 27 Ιουλίου 2022, Κατερίνη) ήταν Έλληνας ψυχαναλυτής, εβραϊκής καταγωγής. Ήταν ένας από τους κορυφαίους εκπροσώπους του είδους του στην Ελλάδα και πολλά βιβλία του έχουν λάβει υψηλές πωλήσεις.

Εργάστηκε επίσης σε επιτροπές του υπουργείου Υγείας ως παιδοψυχίατρος για δυόμισι δεκαετίες και έχει αγωνιστεί για την παροχή άδειας διάρκειας 1 έτους για κάθε μητέρα τουλάχιστον στον δημόσιο τομέα. Μάλιστα, έχει αποκληθεί «δάσκαλος της ψυχιατρικής».

## Βιογραφία
Ο Γιωσαφάτ γεννήθηκε στην Κατερίνη σε οικογένεια ρωμανιωτών Εβραίων. Σπούδασε στην ιατρική σχολή του Πανεπιστημίου Αθηνών όπου αποφοίτησε το 1963 και απέκτησε την ιδιότητα του νευρολόγου-ψυχίατρου το 1967. Έζησε στο Λονδίνο έως το 1982 όπου μετά από εξετάσεις έλαβε διάφορα διπλώματα στην ψυχιατρική και την παιδοψυχιατρική.

Εξελέγη διευθυντής στο Εθνικό Σύστημα Υγείας (Κέντρο Παιδικής και Οικογενειακής Ψυχιατρικής στο Φίντσλι του Λονδίνου). Δίδαξε στο Κέντρο Τάβιστοκ και στο Πανεπιστήμιο του Λονδίνου (Ιατρικό Μεταπτυχιακό Κέντρο) ως Επίκουρος Καθηγητής.

Έλαβε επίσης πενταετή εκπαίδευση στο αντικείμενο της ψυχαναλυτικής ψυχοθεραπείας και τετραετή εκπαίδευση στην ομαδική ανάλυση και οικογενειακή θεραπεία.

Με την επιστροφή του στην Ελλάδα εξελέγη διευθυντής του Παιδοψυχιατρικού Νοσοκομείου Αττικής.

Είναι συνιδρυτής της Ελληνικής Εταιρείας Ψυχανάλυσης και Ψυχαναλυτικής Ψυχοθεραπείας, η οποία ασχολείται με την ατομική ψυχανάλυση αλλά και ψυχαναλυτική θεραπεία, αλλά και της Ελληνικής Εταιρείας Αναλυτικής Ομαδικής και Οικογενειακής Ψυχοθεραπείας, στην οποία και προήδρευσε, αλλά και διευθυντής του εκπαιδευτικού της ινστιτούτου. Ήταν μέλος πολλών επιστημονικών εταιρειών της Ελλάδας και του εξωτερικού και ασχολήθηκε με την συγγραφή επιστημονικών βιβλίων και άρθρων.

Πραγματοποίησε ομιλίες στο εξωτερικό και σε πολυάριθμα κέντρα. Ήταν ο συνιδρυτής της Παιδοψυχιατρικής Εταιρείας Ελλάδος, στην οποία υπηρέτησε και ως πρόεδρος.

## Εργογραφία

* «Μεγαλώνοντας μέσα στην ελληνική οικογένεια»
* «Να παντρευτεί κανείς ή να μην παντρευτεί».
* >

## Παραπομπές


Κατηγορία:Έλληνες ψυχαναλυτές
Σελινόριζα

μικρογραφία|Σελινόριζα
Η **σελινόριζα** (*Apium graveolens* var. rapaceum) είναι ποικιλία σέλινου που καλλιεργείται για το βρώσιμο του στέλεχος, ή το υποκοτυλίδι, και τους βλαστούς. Η σελινόριζα είναι σαν ένα ριζικό λαχανικό εκτός από το ότι έχει ένα βολβώδες υποκοτυλίδι με πολλές μικρές ρίζες προσαρτημένες.

Στη λεκάνη της Μεσογείου και στη Βόρεια Ευρώπη, η σελινόριζα καλλιεργείται ευρέως. Καλλιεργείται επίσης στη Βόρεια Αφρική, στη Σιβηρία, στη Νοτιοδυτική Ασία και στη Βόρεια Αμερική. Στη Βόρεια Αμερική κυριαρχεί η ποικιλία «Diamant».

## Ιστορία
Η σελινόριζα και το σέλινο προέρχονται από τη λεκάνη της Μεσογείου. Αναφέρθηκε στην *[[Ιλιάδα]]* και στην *[[Οδύσσεια]]* ως . Η σελινόριζα καλλιεργήθηκε ως φαρμακευτική καλλιέργεια σε ορισμένους πρώιμους πολιτισμούς. Το σέλινο περιέχει μια φυτική ένωση που ονομάζεται απιγενίνη, η οποία χρησιμοποιήθηκε στην παραδοσιακή κινεζική ιατρική ως αντιφλεγμονώδης παράγοντας.

## Μαγειρική χρήση
Συνήθως, η σελινόριζα συλλέγεται όταν το υποκοτυλίδι της είναι 10 έως 14 εκατοστά σε διάμετρο. Ωστόσο, μια αυξανόμενη τάση (ειδικά στη νοτιοαμερικανική κουζίνα, ιδιαίτερα στην περουβιανή) είναι να χρησιμοποιείται το ανώριμο λαχανικό, που εκτιμάται για την ένταση της γεύσης και της τρυφερότητάς του συνολικά. Είναι βρώσιμο ωμό ή μαγειρεμένο και έχει παρόμοια γεύση με τους μίσχους των φύλλων των κοινών ποικιλιών σέλινου. Η σελινόριζα μπορεί να είναι ψητή, βρασμένη ή ζεματισμένη και μπορεί να πολτοποιηθεί. Η σελινόριζα σε φέτες χρησιμοποιείται ως συστατικό σε σούπες, κασερόλε και άλλα αλμυρά πιάτα. Τα φύλλα (τόσο τα κοτσάνια όσο και οι λεπίδες) του λαχανικού είναι αρκετά γευστικά, αισθητικά ευαίσθητα και ζωηρά, γεγονός που έχει οδηγήσει στη χρήση τους ως γαρνιτούρα στη σύγχρονη εκλεκτή κουζίνα.

Η διάρκεια ζωής της σελινόριζας είναι περίπου 6 έως 8 μήνες εάν αποθηκευτεί μεταξύ 0 και 5°C και δεν αφήνεται να στεγνώσει. Ωστόσο, το λαχανικό θα έχει την τάση να σαπίζει μέσω του κέντρου εάν τα λεπτότερα στελέχη που περιβάλλουν τη βάση παραμείνουν προσκολλημένα. Εάν η σελινόριζα δεν είναι φρέσκια, το κέντρο της γίνεται κούφιο, αν και ακόμη και όταν έχει πρόσφατα συγκομιστεί μπορεί να υπάρχει μια μικρή μεσαία κοιλότητα. Η φρεσκάδα θα είναι επίσης εμφανής από τη γεύση. Όσο πιο παλιό είναι, τόσο πιο αδύναμη είναι η γεύση της σελινόριζας. 

## Παραπομπές


## Εξωτερικοί σύνδεσμοι

* Σύνοψη Διατροφής για σελινόριζα, μαγειρεμένη, βρασμένη, στραγγισμένη, χωρίς αλάτι

Κατηγορία:Βρώσιμα σκιαδοφόρα
Κατηγορία:Βρώσιµες ρίζες και κόνδυλοι
Κατηγορία:Σέλινο
Ντέιβιντ Ρουντίσα

Ο **Ντέιβιντ Ρουντίσα** (*David Rudisha*, γεννήθηκε 17 Δεκεμβρίου 1988) είναι Κενυάτης πρώην αθλητής  στίβου στο αγώνισμα των 800 μέτρων. Είναι δύο φορές χρυσός Ολυμπιονίκης, στους 2012 και 2016 και δύο φορές Παγκόσμιος Πρωταθλητής (2011 και 2015). Είναι κάτοχος του παγκόσμιου ρεκόρ στο αγώνισμα από το 2012.

## Παραπομπές


## Εξωτερικοί σύνδεσμοι
 
* David RUDISHA

 

 

Κατηγορία:Κενυάτες αθλητές του στίβου
Κατηγορία:Κενυάτες Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Δρομείς μεσαίων αποστάσεων
Κατηγορία:Νικητές Diamond League
Χάρι Λι Ρέινολντς

Ο **Χάρι Λι Ρέινολντς ** (*Harry Lee Raynolds*, γεννήθηκε 8 Ιουνίου 1964) γνωστός και ως **Χάρι Μπατς Ρέινολντς** ή **Μπατς Ρέινολντς** (*Butch Reynolds*) είναι Αμερικανός πρώην αθλητής στίβου στο αγώνισμα των 400 μέτρων. Είναι αργυρός Ολυμπιονίκης το 1988 κατακτώντας το χρυσό μετάλλιο στην σκυταλοδρομία 4x400 μέτρα και υπήρξε κάτοχος του παγκόσμιου ρεκόρ στο αγώνισμα για 11 χρόνια από το 1988 με επίδοση 43,29 δευτερόλεπτα καταρρίπτοντας το ρεκόρ του Λι Έβανς από το 1968. Στα Παγκόσμια Πρωταθλήματα Στίβου κατέκτησε δύο αργυρά μετάλλια (1993, 1995) και ένα χάλκινο (1987) με ισάριθμα χρυσά στις σκυταλοδρομίες. Το 1993 ήταν μέλος της ομάδας σκυταλοδρομίας των ΗΠΑ που πέτυχε παγκόσμιο ρεκόρ στο Παγκόσμιο Πρωτάθλημα της Στουτγάρδης με 2.54,29, επίδοση που παραμένει ακατάρριπτη.

## Παραπομπές


 

Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου 
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Ράβενσμπουργκ

To **Ράβενσμπουργκ** (γερμανικά: *Ravensburg*) είναι πόλη στη Βάδη-Βυρτεμβέργη, στη νότια Γερμανία. Το 2020 είχε 50.776 κατοίκους. Η πόλη είναι έδρα του Κράιζ Ράβενσμπουργκ. Είναι κτισμένη στις όχθες του ποταμού Σούσεν, περίπου 20 χιλιόμετρα βόρεια από το Φρίντριχσχαφεν, στη λίμνη Κωνσταντίας.

Η πόλη ιδρύθηκε τον 11ο αιώνα από τον οίκο των Γουέλφων. Το 1180 η πόλη πέρασε στους Χοενστάουφεν και έναν αιώνα αργότερα, to 1276, έγινε ελεύθερη πόλη της Αυτοκρατορίας. Τον 15ο αιώνα ήταν ένας ακμάζων εμπορικός τόπος, με κύρια βιομηχανία την κατασκευή χαρτιού. Στην πόλη ιδρύθηκε το 1380 η «Μεγάλη Εμπορική Εταιρεία του Ράβενσμπουργκ» (Große Ravensburger Handelsgesellschaft), στην οποία ανήκαν καταστήματα και εταιρείες σε όλη την Ευρώπη. Προσαρτήθηκε στη Βαυαρία από το 1803 έως το 1810, όταν παραχωρήθηκε στο Βασίλειο της Βυρτεμβέργης.

Η πόλη διατηρεί το ιστορικό της κέντρο, με τα τείχη του και εννέα γραφικούς πύργους, ο πιο σημαντικός από τους οποίους, που χρονολογείται από τον 15ο αιώνα, είναι γνωστός ως «Mehlsack», ή σάκος με αλεύρι. Το δημαρχείο είναι ένα όμορφο κτίριο του 15ου αιώνα. Άλλα παλαιά κτίρια είναι το ζυγιστήριο, η ενοριακή εκκλησία και η εκκλησία του Σανκτ Γιόντοκ.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βάδης-Βυρτεμβέργης
Σαΐφ Σαΐντ Σαχίν

Ο **Σαΐφ Σαΐντ Σαχίν** (αραβικά: سيف سعيد شاهين , γεννήθηκε 15 Οκτωβρίου 1982) είναι Καταριανός (πρώην Κενυάτης) πρώην αθλητής στίβου στο αγώνισμα των 3.000 μέτρων φυσικών εμποδίων. Είναι δύο φορές Παγκόσμιος Πρωταθλητής (2003 και 2005) και κάτοχος του παγκόσμιου ρεκόρ στο αγώνισμα το διάστημα 2004-2023.

## Παραπομπές


## Εξωτερικοί σύνδεσμοι
* Saif Saaeed SHAHEEN

Κατηγορία:Καταριανοί αθλητές στίβου
Κατηγορία:Δρομείς των 3000 μέτρων φυσικών εμποδίων 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Αρχαίο Λιμάνι Κορινθίας

Το **Αρχαίο Λιμάνι** είναι χωριό της τοπικής κοινότητας Αρχαίας Κορίνθου, της δημοτικής ενότητας και δήμου Κορινθίων, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα.
* Μέχρι το 1984 ο οικισμός ονομαζόταν *Κοράκου*.
## Γεωγραφία
Το Αρχαίο Λιμάνι είναι χωριό στο βόρειο τμήμα του νομού Κορινθίας. Βρίσκεται στην παραλιακή ζώνη της πρωτεύουσας του νομού, πάνω στην εθνική οδό Κορίνθου-Πατρών (ΕΟ 8) και σε μέσο σταθμικό υψόμετρο 5. Απέχει 1 χλμ. περίπου Δ. του κέντρου της της Κορίνθου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 ως *Κοράκου* και προσαρτήθηκε στην κοινότητα Αρχαίας Κορίνθου του νομού Κορινθίας. Το 1984 μετονομάστηκε σε *Αρχαίο Λμάνι*, αλλά το 1991 καταργήθηκε. Επανασυστάθηκε το 2001 και προσαρτήθηκε στο τοπικό διαμέρισμα Αρχαίας Κορίνθου του νομού Κορινθίας.
## Ανασκαφές
Σε χαμηλό παρακείμενο λόφο του οικισμού διενεργήθησαν εκτεταμένες ανασκαφές, μεταξύ 1915-8, από τον Κ. Μπλέγκεν, που έφεραν στο φως οικισμό της Εποχής του Χαλκού (3η-2η χιλιετία π.Χ.). Ο οικισμός καταστράφηκε από πυρκαγιά και εγκαταλείφθηκε για μικρό χρονικό διάστημα, αλλά επανακατοικήθηκε στη Μεσοελλαδική και Μυκηναϊκή Εποχή. Τα ευρήματα περιλαμβάνουν τα χαρακτηριστικά της τροχήλατης μινυακής καραμεικής και την παραγωγή εφυραϊκών αγγείων εγχώριας κατασκευής.

Ο οικισμός καταστράφηκε για δεύτερη φορά από πυρκαγιά στα τέλη του 12ου αιώνα π.Χ. και εγκαταλείφθηκε οριστικά. Από αυτούς τους χρόνους ήλθαν στο φως λείψανα οικοδομημάτων (οικίες της ΥΕΙΙΙβ και γ εποχής, με κονιάματα, δρόμοι, τμήματα τείχους και «ανακτόρου».

## Αξιοθέατα
* Το εκκλησάκι του Αγίου Ευθυμίου στη δυτική είσοδο του οικισμού
## Παραπομπές

## Πηγές
* Google Earth
* buk.gr
* eetaa.gr

Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων